
Nummer  5 


1.  MAJ    1942 


91.  Aargang 


Tro  paa  Evangeliet  er  Midlet  mod 
Frygt  og  Sorg. 

Tale  ved  Kirkens  Konference  i  Salt  Lake  City  d.  5.  Okt.  1941 
af  Præsident  David   O.   Mc.   Kay. 


>Eders  Hjerte  forfærdes  ikke!  Tror  paa  Gud 
og  tror  paa  mig«.  —     Johs.    14:1. 

Saaledes  lød  de  Ord,  som  Frelseren  talte  til  sine  Disciple 
lige  før  han  blev  grebet  og  ført  for  Dommeren.  Naar  han 
kunde  udtale  disse  hjertestyrkende  Ord  lige  inden  han  blev 
forraadt  og  dræbt,  saa  er  jeg  sikker  paa,  at  han  vilde  sige 
det  samme  i  Dag  til  de,  der  føler  sig  nedtrykte  og  sorg- 
fulde. Frelseren  har  givet  os  Lægedom  mod  alle  Vanske- 
ligheder og  al  Nød,  nemlig  Tro  paa  Gud.  En  fast  Tro  paa 
Jesus  Kristus  vil  fordrive  Frygt  og  Sorg.  Vi  har  en  Salme, 
som  er  skrevet  af  Søster  Woodmansee,  som  udtrykker 
denne  Tanke: 

Naar  mørk  og  tung  sig  Skyen  viser 
og  Tvivlen  dig  omgiver 
se  op,  frygt  ej,  sig  Dagen  nærmer, 
P'orsynets   Magt  dig  befrier. 

Sandt  er  det,  at  Verden  gaar  gennem  en  Skærsild  af 
Sorg  og  Elendighed,  —  Nationer  bliver  nedtraadt  og  ty- 
ranniseret. De   fire    ødelæggende  Ryttere  —  Krig,  Hunger, 

Pest  og  Død  —  løber  helt  løbsk.  Dagbladene  foitæller  os, 
at  vi  gennemgaar  den  største  Udryddelse  i  Menneskehe- 
dens Historie.  Friheden  til  at  tale,  handle  og  arbejde  bliver 
fortrængt.  Regeringssystemer,  der  hidtil  er  blevet  anset  for 
at  være  de  bedste  og  sikreste  for  Menneskeheden  bliver 
betvivlet.  Religionssandheder,  der  engang  blev  holdt  i  Ære, 
bliver  nu  latterliggjort  og  forkastet.  I  visse  Dele  af  Verden 
ser  det  ud,  som  om  selve  Helvede  er  brudt  løs  og  spreder 
Had,  Rædsel  og  Død  i  sit  Kølvand.  Nu  som  aldrig  før 
skulde  vi  stole  paa  Gud  og  staa  fast  i  Troen,  opføre  os 
som  voksne  og  være  stærke. 

Trods  al  den  Elendighed,  der  hersker  ude  om  i  Verden, 
bringer  jeg  eder  i  Dag  et  Ord  om  Trøst  og  Opmuntring, 
et  Budskab  om  Haab  og  Tro.  Jeg  siger  dette  først,  fordi 
jeg  har  Tro  paa  den  altoverlegne  Forsynets  Magt.  Menne- 
sket foraarsager  selv  gennem  sin  Smaalighed  og  Forkast- 
else af  Evangeliet,  sin  Selviskhed  og  Svaghed,  Konflikten 
og  Ufreden,  der  hersker  ude  omkring.  Mennesket  er,  som 
Emmerson  siger:  „En  forklædt  Guddom,  en  Gud,  der 
opfører  sig  som  en  Nar.  Det  er,  som  om  Himlen  har 
sendt  sine  vanvittige  Engle  som  til  en  Anstalt  og  her  vil 
de  lade  høre  deres  uhyggelige  Musik  og  imellem  udtale 
Ord,  som  de  har  hørt  i  Himlen,  for  atter  siden  at  komme 
med  vanvittige  Udbrud  og  skælde  som  Hunde". 

Til  Trods  for  alt  dette  vil  den  alvise  Fader  udarbejde 
store  Velsignelser  af  Menneskenes  Misgreb  og  Fejl,  Vel- 
signelser, som  de  med  al  deres  Visdom  umuligt  kan  skaffe 
sig  selv.  Tunge  og  mørke  Skyer  hænger  omkring  os;  men 
Regnen,  som  strømmer  ned  fra  dem,  viser  sig  ofte  at  være 
til  Velsignelse.  Saadan  kan  det  ogsaa  blive  med  de  fare- 
truende Skyer,  som  hænger  over  Civilisationen  i  Dag,  Jeg 
synes  ikke  om  at  forkynde  Modløshed  og  Tristhed,  langt 
bedre  er  det  at  forkynde  Haabets  Evangelium.  Husk,  at 
Kristi  Kirke  er  blevet  oprettet  for  aldrig  mere  at  blive  ned- 
traadt  eller  givet  til  noget  andet  Folk.  Evangeliet  er  endnu 
ikke  blevet  prædiket  for  alle  Nationer,  Slægter,  Tungemaal 
og  Folk,  men  jeg  er  sikker  paa,  at  Herren  vil  aabne  Vejen, 
saa  hans  Ord  vil  opfyldes. 

Vor    Kirke   ejer   mange   Ting,  som   vi    skulde  være  tak- 

nemlige  for.  Vi  skulde  være  fulde   af  Haab.  Jeg  vil  i  Dag 
nævne  nogle  af  de  Velsignelser,  som  vor  Kirke  byder: 

Kirkens  Tilstand  er  saa  god  som  aldrig  før.  Præstedøm- 
mets  Kvorum'er  er  mere  aktive  end  nogensinde  De  for- 
skellige Bestyrelser  forstaar  deres  Pligter  og  deres  Ansvar 
som  præsiderende  Brødre,  og  Resultatet  heraf  er,  at  deres 
Kvorum'er  befinder  sig  i  den  allerbedste  Tilstand  Kvinde- 
lig Hjælpeforening,  der  nu  tæller  over  90  OOO  Medlemmer, 
inviterer  alle  Kirkens  Kvinder  til  at  slutte  sig  til  dem  for 
derigennem  at  udvikle  sig  til  social  Tjeneste.  Det  er  denne 
Forenings  Haab  at  skaffe  sig  9000  nye  Medlemmer  i  1941, 
saa  de  kan  tælle  100  000  inden  April  Konferencen  i  1942. 
Vi  hørte  i  Gaar,  at  Tienden  er  vokset  i  Løbet  af  sidst 
Aar.  Den  er  i  Virkeligheden  større  end  nogensinde,  Faste- 
steofret  er  ogsaa  vokset,  og  det  er  ogsaa  nødvendigt  at 
fortsætte  denne  sande  Kristenpligt.  Kirkens  Sikkerhedspro- 
gram, der  nu  er  lidt  over  fem  og  et  halvt  Aar  gammelt  har 
en  tredobbelt  Hensigt.  1)  Paa  en  hjælpsom  og  diskret 
Maade  at  yde  Hjælp  i  Form  af  Mad,  Klæder  og  Logi  til 
de,  der  lider  Nød;  2)  At  forsøge  at  skaffe  Arbejde  til  Mænd 
og  Kvinder,  som  gennem  Ulykke  eller  uforudsete  Hændel- 
ser bliver  arbejdsløse,  saa  at  de  kunde  forsørge  sig  selv; 
og  3)  at  fremelske  Broderskabets  Aand  blandt  Kirkens 
Medlemmer  og  i  alt  at  mindes  Jesu  Ord:  „Hvad  1  har  gjort 
mod  en  disse  mine  mindste  Brødre,  det  har  I  gjort  imod 
mig". 

Denne  Velfærdsplan  er  ikke  ny;  men  den  er  et  Middel 
til  at  forene  alle  Kvorum'er  og  Hjælpeforeninger  i  deres 
Stræben  efter  at  tjene  deres  Næste  og  Kirken.  Alle  arbejder 
nu  i  Forening  —  Stavspræsidenter,  Kvorumsledere  og  Kvin- 
delig Hjælpeforeninger;  før  arbejdede  de  hver  for  sig  for 
hindre  Nød  og  Sorg, 

fintal  Personer,  der  nu  arbejder  med  Kirkens  Sikkerheds- 
plan. 

Den  sidste  Rapport  viser,  at  Velfærdskomiteen  bestaar  af 
9754  Personer,  at  vi  har  83  Varehuse.  I    1941    havde  Kvo 
rum'erne    1590   Foretagender  i  Gang;  173  Huse  byggedes 
i  1939-40  med  Kvorumernes  Hjælp  og  i  1941   knapt  hun- 
drede til.  Varehusene  er  fulde  af  al   Slags  henkogt  Frugt 

og   Grøntsager  foruden    kondenseret  A'lælk,  Mel,  Kartofler, 
osv,  —  Alt  dette  er  et  Vidnesbyrd  om  Samarbejde  og  Næ- 
stekærlighed. 
De  europæiske  Missioner: 

I  Oaar  hørte  vi  Om  Kirkens  Tilstand  i  de  krigshærgede 
Lande,  at  Søskende  trods  alle  Prøver  holder  trofast  ud, 
intet  synes  at  svække  deres  Tro  paa  Sandhedens  og  Ret- 
færdighedens Sejr.  Vore  Hjerter  frydes  ved  saadanne  Rap- 
porter, vort  Haab  synes  lysere.  Vor  Pligt  er  det  at  gaa 
frem  med  ubrydelig  Bestemthed  for  at  gøre  det,  som  Herren 
forlanger  af  os,  nemlig  at  være  „retfærdige,  barmhjertige 
og  vandre  ydmygt  for  Gud". 

Kærlighedens  Evangelium: 

En  fuldstændig  Tro  paa  Gud  vil  vække  en  Trang  til  i 
det  mindste  at  prøve  paa  at  leve  i  Harmoni  med  Kristi 
Lære,  hvis  største  Bud  er  Kærlighed,  ikke  at  hade  hver 
andre.  Nu  som  aldrig  før  skulde  De  Sidste  Dages  Hellige 
prædike  og  praktisere  Kærlighedens  Evangelium  og  for- 
sage og  forkaste  Modvilje  og  Had.  „Den,  som  hader  sin 
Broder,  er  i  Mørket  og  ved  ikke,  hvor  han  gaar,  for  Mørk- 
heden har  forblindet  ham".  Som  Svar  paa  Spørgsmaalet 
om,  hvilket  var  det  største  Bud  i  Loven,  sagde  Jesus  dette 
ene  Ord  „Kærlighed",  og  derpaa  specificerede  han,  hvem 
vi  først  skulde  elske,  nemlig  Herren  „af  hele  dit  Hjerte, 
Sjæl  og  Styrke  og  derpaa  din  Næste  som  dig  selv".  Det 
modsatte  af  Kærlighed  er  Had.  Ligesom  Kristus  er  Perso- 
nifikationen af  Kærlighed,  saaledes  er  Satan  det  af  Hadet. 
Had  er  ondt  og  djævelsk.  Selvom  det  ikke  kommer  til  ydre 
Udtryk,  saa  forstyrrer  det  den  Persons  indre  Liv,  som  hu- 
ser det,  ja,  som  en  opslukkende  Flamme.  Had  avler  Mis- 
undelse, det  søger  efter  Fejl  hos  andre;  det  trives  i  Ond- 
skab og  lever  af  Falskhed  og  Sladder.  Det  skader  den, 
som  nærer  det  mere  end  den,  som  det  vises  imod.  Det  er 
den  værste  af  alle  Ødelæggere,  ja  det  er  selve  Ødelægge- 
ren. 
Krig,  et  Resultat  af  Forkaste/se  af  Evangeliet: 

Forkastelse  af  Evangeliet  var  Aarsagen  til  Verdenskrigen 
i  1914,  og  hvad  var  Resultatet?  Syv  Millioner  Mænd  blev 
dræbte,  tyve  Millioner  saaret,  fem  Millioner  af  disse  Krøb- 

linger  for  Livstid,  seks  Millioner  kastet  i  Fængsel,  tyve 
Millioner  Kvinder  mistede  deres  Hjem,  andre  utallige  Milli- 
oner led  Nød  og  Sorg.  Materiale  til  en  Værdi  af  50  Milli- 
arder Dollars  blev  ødelagt,  100  Milliarder  gik  til  at  føre 
Krig  for;  og  som  Resultat  af  dette  føres  nu  en  ny  Krig, 
som  igen  er  et  Resultat  af  det  Had,  som  fødtes  efter  den 
første  Krig.  De  frygteligste  Ting  hænder,  Menneskets  Handle- 
frihed staar  paa  Spil;  men  trods  alt,  saa  har  jeg  dog  fuld 
Tro  paa,  at  Herren  vil  vende  alt  til  det  bedste  for  Menne- 
skeheden. 

ril  Ondskab  skal  fordømmes: 

Der  findes  Ting  i  denne  Verden,  som  vi  maa  og  skal 
fordømme;  men  dette  kan  gøres  uden  at  fordømme  Men- 
nesket: Vi  skulde  udvikle  en  Modstandskraft  overfor  de 
Ting,  som  vi  burde  modstaa  eller  overkomme  og  for  de 
Ting,  som  Kristus  hadede.  Vi  kan  komme  i  Besiddelse  af 
Modstandskraft  mod  alt  det,  som  Paulus  advarer  imod, 
nemlig  Horeri,  Overtrædelse,  Urenhed,  Had,  Mord,  Druk- 
kenskab, Misundelse  osv.  —  „for  disse  skulde  ikke  arve 
Guds  Rige". 

Vær  opmærksom  paa  de  smaa  Ting,  som  kan  udrydde  Had: 
Da  den  rige  unge  Mand  spurgte  Jesus:  „Hvad  skal  jeg 
gøre  for  at  arve  det  evige  Liv?"  henviste  Mesteren  ikke  til 
noget  bestemt  stort  Bud,  men  til  flere  forskellige.  Der  findes 
maaske  ingen  stor  Gerning,  vi  kan  gøre  for  at  udrydde 
Had,  Krig  og  Lidelse  i  Verden;  men  der  findes  mange 
smaa  men  meget  vigtige  Handlinger,  som  det  staar  i  vor 
Magt  at  udføre. 

Den  forhaandenværende  Situation  tvinger  Menneskene  til 
at  tæmme  deres  Temperament,  og  naar  fristet  til  at  for- 
dømme andre,  holde  sin  Tunge  i  Ave.  Mit  Budskab  i  Dag 
til  alle  de,  der  blander  sig  i  Udenrigspolitik  er  at  holde 
Had  og  Fjendtligheder  udenfor.  Jeg  kender  ingen  bedre 
Maade  at  udrydde  Hadet  og  bringe  Harmoni  ind  i  Hjem- 
met, i  Omgang  mellem  Medmennesker,  i  Foreningslivet,  i 
Landet  og  i  hele  Verden  end  at  hver  Mand  og  Kvinde 
først  fjerner   Fredens   og   Harmoniens  Fjender  fra  sit  eget 

(Fortsættes  Side  64) 

TIL   MOR.    4* 


Hvem  er  det,  som  trods  Midler  smaa, 
med   Hjemmets  bedste  Goder 
saa  glad   imod   os  altid  gaa? 
Det  er  vor  elskte  Moder! 

Hvem  elsker  os  med  Varme  stor 
trods  Brøst  og  al  vor  Lyde? 
Næst  Gud.  det  gør  vor  egen  Mor! 
For  os  hun  alt  vil  yde. 

Og  aldrig  kommer  vi  for  tidt 
Om  Mor  har  Gigtens  Kvaler, 
om  Mor  den  hele  Dag  har  slidt, 
hun  kærligt  os  husvaler. 

Guds    Kærlighed    er   størst    paa    Jord. 
Aah,  maatte  vi  Dig  lyde! 
Guddommelig  er  næst  en  Mor 
i   Kærlighed   at   yde! 

Hvad   er  vel   størst  paa   denne   Jord? 
Guds  Ord  kan  os  det  sige: 
Om  Kærlighed  i  Hjertet  bor, 
vi   arve  skal   hans   Rige. 

Ak!  lille  Mor.  vi  alt  for  lidt 
til   Gengæld   dig   har  givet;  — 
for  rs   Du   ofret  har  og  stridt; 
næst  Gud,  hav   Tak   for  Livet! 

Med  Taare  varm  og  Bøn  i  Sind 
til  Gud  for  Dig,  vor  Moder, 
jeg  ofte  gaar:  O,  bring  Du  ind 
til  hende  Himlens  Goder! 

Mon  vi  Guds  Kærlighed  kan  faa, 
hvis  Tak   vi  ej  fik  givet 
til  hende,  som  nær  Døden  laa. 
den  Gang  hun  gav  os  Livet. 

Naar  Moders  Blik  ej  straaler  mer, 
forvist  det  er  for  silde. 
Mon  hun  de  røde  Roser  ser? 
hvor  gerne  hun  end  vilde. 

Lad  os  da  haste  hjem  at  gaa 
til  Mor  med   Roser  røde, 
at  hun  kan  Glæde  deraf  faa, 
og  hendes  Liv  forsøde. 

Ingeborg  Nielsen. 

GØR  DET,  MENS  TID  ER 

Af  J.  C.  M.  Carlsen 


Den  amerikanske  Forfatter,  Dr.  Swett  Warden,  skriver  i 
sin  Bog  „Kærlighedens  Vej",  at  mangen  en  lægger  flere 
Blomster  paa  deres  kæres  Grave,  end  de  nogensinde  gav 
dem,  mens  de  levede.  Og  videre,  at  nogen  anvender  ekstra 
mange  Penge  ved  deres  afuødes  Begravelse,  med  hvilke 
de  burde  have  gavnet  og  glædet  dem,  mens  de  levede. 

Hvor  vidt  dette  ogsaa  passer  paa  os,  der  lever  i  Dan- 
mark, skal  ikke  her  tales  om,  eftersom  det  i  snævreste  og 
dybeste  Forstand  kun  vedkommer  den  enkelte  og  dennes 
egen  Samvittighed. 

Ingen  vil  vel  rose  sig.  ingen  er  der  vel,  som  ikke  kunde 
ønske  at  have  gjort  bedre  mod  en  nær  og  kær,  der  er 
gaaet  bort  — . 

Forfatteren  giver  et  Træk:  „En  ung  Kvinde,  smuk  og 
velbegavet,  fuld  af  Livslyst  og  Energi,  blev  gift  og  fik  fem 
Børn.  Saa  døde  Manden  uden  at  efterlade  sig  det  ringeste, 
og  Moderen  gjorde  sig  de  mest  heltemodige  Anstrengelser 
for  at  give  sine  Børn  en  god  Opdragelse.  Hun  gjorde  alt 
muligt  for  at  tjene  Penge,  saa  Børnene  kunde  komme  paa 
Skole  og  faa  en  god  Uddannelse. 

Saa  kom  den  Tid,  da  Børnene  berigede  med  Kundskab 
og  Tidens  nye  Ideer  begyndte  at  gaa  deres  egne  Veje.  Da 
var  Moderen  en  forslidt  og  falmet  gammel  Kone.  Børnene 
fik  efterhaanden  deres  egne  Hjem,  var  optaget  af  deres 
egne  Sager  og  forsømte  Moderen. 

Saaledes  forløb  en  Del  Aar,  saa  blev  hun  angrebet  af 
en  alvorlig  Sygdom,  som  nok  blev  forværret  at  Skuffelsen, 
Ensomhedsfølelsen  og  Mangelen  paa  Opmærksomhed  fra 
Børnene,  som  hun  altid  havde  glædet  sig  til  paa  sine  gamle 
Dage. 

Ved  Efterretningen  om  Moderens  Sygdom  vaagnede  Bør- 
nene til  Erkendelse  om  deres  Forsømmelighed.  De  styrtede 
alle  til  deres  Moders  Sygeleje  for  at  være  hos  hende  i 
hendes  sidste  Time=   De   flokkedes   om  hende  i   Sorg  og 


64 

Smerte,  medens  hun  laa  bevidstløs  hen.  Den  ene  Søn,  som 
holdt  hende  i  sine  Arme,  sagde  til  hende: 

„Du  har  været  saadan  en  god  Moder  for  os". 

Moderens  Ansigt  fik  svag  Farve,  endnu  engang  aabnede 
hun  Øjnene  og  hviskede: 

„Det  har  du  aldrig  sagt  før,  John". 

Saa  svandt  Lyset  i  hendes  Øjne,  og  hun  gik  fra  dem, 
medens  hendes  Børn  stod  hulkende  og  forpinte  af  Sam- 
vittighedsnag tilbage. 

De  smykkede  Kisten  med  de  pragtfuldeste  Blomster  og 
gav  hende  en  kostbar  Begravelse". 


TrO  paa    Evangeliet    —   (Fortsat  fra  Side  61) 

Hjerte,  nemlig  Had,  Selviskhed,  Ondskab  osv.  „Hvorfor 
ser  du  Skæven  i  din  Broders  Øje;  men  Bjælken  i  dit  eget 
bliver  du  ikke  var?" 

Charles  Wagner  skriver  i  sin  Bog  „Et  enkelt  Liv":  Et- 
hvert Menneskes  Virkefelt  er  dets  nærmeste  Omgivelser, 
forsømmes  dette,  bliver  alt,  som  udrettes  udenfor  af  ingen 
Værdi.  Hold  dig  derfor  først  og  fremmest  til  dit  eget  Land, 
din  egen  By,  dit  eget  Hjem,  din  egen  Kirke,  dit  eget  Ar- 
bejdsfelt; kan  du  siden  faa  Tid  til  at  udrette  mere,  saa 
kan  du  ogsaa  virke  udenfor  disse  Omraader". 

Søskende:  „Forfærdes  ikke,  tro  paa  Gud".  Tro  paa  Jesu 
Kristi  Evangelium. 

Hold  fast  ved  Troen  paa  Gud  i  Himlen, 
Ja,  tro  paa  hans  Sandhedstidender. 
Kærlighedens  Budskab  sendes  atter  fra  det  Høje, 
Ungdommens  Glæde  tændes  paa  ny. 

Du  skal  smile  igen  efter  Taarer,  som  randt 
og  overvinde  alt  mørkt  og  trist 
for  Troen  er  Sjælens   Styrke  i  dit  Indre 
uden  den  er  du  fortabt. 

Maatte  Menneskene  tro  paa  Herren  og  hans  Evangelium 
udrydde  Hadets  og  Stridens  Aand,  som  nu  er  saa  frem- 
trædende, er  mjn  Bøn  -    Jesu  Kristi  Navn,  Amen. 

Ungdomsforeningerne. 

Bristede  Ha  ab. 

Det  er  med  den  allerstørste  Beklagelse,  jeg  med  Mis- 
sionspræsidentens  og  Hovedbestyrelsens  Samtykke,  bliver 
nødsaget  til  at  aflyse  Ungdomsstævnet  i  Sommer.  Dobbelt 
beklageligt  er  det,  at  vi  hos  nogle  af  vore  kære  Søskende 
har  vakt  Haab  om  et  Stævne,  naar  det  alligevel  ikke  kan 
realiseres.  Skuffede  Forventninger  er  noget  af  det  mest  triste, 
man  kan  komme  ud  for.  Jeg  skal  prøve  at  redegøre  for 
nogle  af  Aarsagerne  til  Aflysningen. 

Stævnet,  der  havde  været  tænkt  afholdt  som  et  decideret 
Lejrstævne  i  en  af  Dansk  Folkeferies  Lejre,  vilde  have 
bundet  os  en  Del  økonomisk.  Trafikforholdene  har  ved  ind- 
gaaende  Oplysninger  vist  sig  at  være  usikre.  (Ikke  alle  kan 
køre  paa  Cykle).  Henstilling  fra  Myndighederne  om  Ind- 
skrænkning af  Togtrafik  i  Forbindelse  med  Ferie.  Med  hele 
Urosituationen  for  Øje  har  vi  set  os  nødsaget  til  at  træffe 
dette  Valg. 

Der  er  sikkert  ingen,  der  føler  Sorgen  over  dette  dra- 
stiske Skridt  mere  end  Hovedbestyrelsen,  men  vi  lover  jer, 
saafrernt  der  findes  en  Udvej,  hvor  vi  kan  komme  i  Kon- 
takt med  alle  Grene,  skal  den  blive  benyttet  fuldt  ud,  om 
ikke  før  saa  naar  vi  skal  begynde  det  nye  Vinterhalvaar, 
da  er  det  vor  Agt,  at  sende  Repræsentanter  til  Aabnings- 
festerne,  hvor  man  saa  i  Funktionærmøder  nøje  kan  drøfte 
Vinterens  Problemer  og  Arbejdet  for  Ungdomsforeningen  i  Al- 
mindelighed. Planer,  Valgsprog,  Lektier,  Økonomi  alt  dette 
vedrørende  trænger  til  nøje  Drøftelse,  og  vi  vil  i  Forening 
med  jer,  mine  Søskende,  forsøge  at  arbejde  fremad  paa 
Herrens  Værk  i  fuld  Enighed  og  Forstaaelse. 

Lad  mig  her  give  Udtryk  for,  at  Aflysningen  ikke,  som 
nogle  maaske  vil  tro,  skyldes  manglende  Initiativ.  Vi  haa- 
ber  inderligt,  at  Søskende  stiller  sig  forstaaende  heroverfor 
saavel  som  ved  tidligere  Lejligheder. 

Samlingsdagen  for  Jesu  Kristi  Ungdom  bliver  aldrig  op- 
givet bare  udsat,  naar  Stævneklokken  igen  ringer  Ungdom- 

men  sammen  fra  det  ganske  Land,  lad  os  da  mødes  med 
de  opsparede  Kræfter  i  Behold  og  lad  dem  udfolde  sig  i 
rigt  Haab  for  vor  Ungdom. 

Julius  Andersen 
Præsident. 


Med  Københavns  Kor  til  Konferencen  i  Esbjerg. 


Københavns  Sangkor  foretog  i  Paasken  en  Tourne  til  Pro- 
vinsen med  Koncerter  i  Odense  og  Esbjerg  og  overværede  i 
Esbjerg  Foraars-Distriktskonferencen. 

Saa  kom  vi  da  af  Sted,  fulde  af  Forventningens  Glæde  og 
spændte  paa,  hvorledes  hu  dette  Eventyr  vilde  forløbe.  For 
et  Eventyr  var  det  jo!  Isvinteren  havde  endnu  ikke  sluppet 
sit  Tag  i  de  danske  Farvande,  og  Paasketrafikken  over  Store- 
bælt var  i  yderste  Fare  for  at  bryde  helt  sammen.  —  Men 
Heldet  stod  os  bi,  og  med  en  ubetydelig  Forsinkelse  naaede 
vi  Odense  Skærtorsdag  Eftermiddag. 

Vi  kunde  mærke,  at  vi  var  velkommen  i  H.  C.  Andersens 
By.  Og  Byen  var  i  Feststemning!  Vi  tog  det  som  en  naturlig 
Hyldest  til  os,  men  kom  senere  i  Tanker  om,  at  det  jo  netop 
var  Eventyrdigterens  Fødselsdag. 

Koncerten  i  Industripalæet  havde  samlet  en  hel  Del  Til- 
hørere, og  den  gik  da  ogsaa  rigtig  godt.  Et  usædvanligt  fint 
musikalsk  Program  var  sammensat,  og  Missionspræsidenten 
talte  alvorlige  og  opmuntrende  Ord. 

Om  Aftenen  blev  vi  trakteret  med  en  lille  lækker  Middag 
sammen  med  Søskende  fra  hele  Distriktet,  og  bagefter  gik 
Snakken  og  Underholdningen  Slag  i  Slag.  Den,  der  skriver 
disse  Linier,  tør  paastaa,  at  det  blev  den  hyggeligste  Aften, 
han  har  tilbragt  i  Selskab  med  Søskende. 

Aksel  Mathiesen:  »Koret  var  kun  paa  Lynvisit  her;  men  det 
er  mit  Indtryk,  ja  ogsaa  min  Overbevisning,  at  det  gør  en  stor 
Indsats  for  vore  Idealer,  og  dets  Besøg  var  en  Oplevelse 
for  os. 

Jørgen  M.  Christensen:  »Mit  Indtryk  af  De  sidste  Dages 
Helliges  Sangkor  er  eet  af  de  smukkeste,  jeg  har  haft.« 

Langfredag  Morgen  gik  det  videre  til  Esbjerg,  hvor  v:  efter 
en  Øvelse  i  Kirken  skulde  spise  til  Middag  (arrangeret  af 
Esbjerg  Gren)  og  derpaa  give  Koncert.  Men  allerede  paa 
Banegaarden  blev  vi  bekendt  med  de  Esbjerg-Søskende.  De 
stod  nemlig  i  stort  Tal  opmarcheret  paa  Perronen  for  at  tage 
imod.  Det  var  ganske  rorende,  men  kun  en  Forsmag  paa 
Søskendes  Gæstfrihed  og  Offervilje. 

For  os  i  Sangkoret  var  det  en  sand  Overraskelse  og  Glæde 
at  finde  Landets  smukkeste  Kirkebygning  paa  den  Adresse, 
som  vi  fik  opgivet  som  Jesu  Kristi  Kirke.  Vi  havde  hørt  om 
denne.  Missionens  nyeste  Kirke,  men  kunde  ikke  have  tænkt 


De  forenede  Sangkor, 
os  noget,  der  stod  Maal  med  Virkeligheden.  En  skøn  Bygning 
med  rummelige,  lyse  og  hyggelige  Lokaler.  Renvasket,  skuret 
og  bonet  og  ikke  et  Støvgran  -  -  vi  turde  næsten  ikke  træde 
indenfor. 

Koncerten    blev    en    Begivenhed  det    siger    Søskende    i 

Esbjerg  da: 

Str.  Ane  Pedersen:  »Konferencen  var  ualmindelig  god  og 
meget,  meget  opbyggende.  Sangkoret  gjorde  ogsaa  det  hele 
saa  festligt.« 

Langfredag  indledtes  Konferencen  med  Koncerten,  hvori  det 
dygtige  Kor  sang,  saa  Taarerne  traadte  frem  i  de  tilstede- 
værendes Øjne,  og  alle  følte  den  Aand,  der  kommer  til  Stede, 
naar  Guds  Folk  lovpriser  vor  Skaber  og  Frelser  igennem  Sang 

og  Musik.  Foruden  Korets  vældige  Indsats  bør  nævnes  Klaver- 
soloen ved  Brd.  Niels  Peder  Olsen,  Esbjerg,  samt  Musiknum- 
meret for  Violin  og  Klaver,  udført  af  Brd.  Niels  Peder  Olsen 
og  Korets  dygtige  Dirigent:  Brd.  Chr.  Rasmussen,  København. 
Et  Musiknummer,  der  ved  sin  Skønhed  betog  enhver  lyttende 
og  fik  ham  til  at  sige  Tak  for  den  vidunderlige  Gave,  Gud  har 
skænket  sine  Børn,  nemlig  Musikkens  skønne,  gribende  Gave. 
Det  vilde  her  være  rigtigt  at  takke  Københavns  Sangkor  for 
det  vældige  Arbejde,  de  har  haft  for  at  kunne  yde  en  saddan 
Præstation,  som  de  gjorde  her  til  vor  Koneert.  Særlig  Tak 
maa  lyde  til  Brd.  Rasmusen,  der  saa  trofast  har  slidt  for,  at 
vort  Distrikt  kunde  nyde  godt  af  hans  og  de  øvrige  af  Korets 
Medlemmers  Talenter. 

Lørdag  indledtes  med  en  kort  Andagt  i  Kirken,  og  efter  en 
Fællesspisning  var  Tiden  fri  til  at  se  Byen.  Kl.  19,00  samledes 
Koret  paa  Kommunehospitalet  for  at  synge  nogle  Sange  for 
den  gæstfrie  Bys  syge. 

Lørdag  Aften  var  reserveret  Esbjergs  Ungdomsforeninger, 
der  havde  arrangeret  en  Fest  til  Ære  for  vore  besøgende 
Søskende.  Efter  et  Program,  hvor  bl.  a.  blev  opført  et  Dan- 
markstableau  under  Medvirken  af  den  kendte  Esbjergsanger, 
Herr  Erhardt  Iversen,  blev  Tiden  overgivet  til  Amatøraften, 
og  man  fik  Anledning  til  at  høre  og  se  mange  gode  Numre 
udført  af  Amatører  fra  baade  Esbjerg  og  København. 

Søndag  blev  en  uforglemmelig  Oplevelse.  Tre  Møder  af  en 
usædvanlig  Kvalitet  og  med  en  Aand  over  sig,  som  vi  sjæl- 
dent oplever.  Men  lad  nogle  af  Søskende  udtale  sig: 

Alfred  Hansen:  »De  bedste  Møder,  jeg  har  overværet  saa 
langt  tilbage,  jeg  kan  huske,  og  det  er  de  bedste  Mennesker, 
jeg  har  lært  at  kende,  løvrigt  var  det  en  uforglemmelig  Tur 
for  mig.« 

Grethe  Thomsen:  »En  straalende  Oplevelse  saa  stor,  at  jeg 
ikke  kan  udtrykke  med  Ord,  hvad  jeg  føler.« 

Inga  Kibsgaard:  »Opbyggende  Møder,  som  alle  kan  leve 
længe  paa,  en  uforglemmelig  Tur.« 

Emil  Jensen:  »Det  mest  overraskende  for  mig  var  den  Styr- 
kelse af  mit  Vidnesbyrd  om  Kirkens  Sandhed,  som  denne 
Rejse  gav  mig  i  en  Grad,  som  jeg  ikke  havde  troet  mulig.« 

Aldrig  i  mit  Liv  har  jeg-  til  et  Møde  set  saa  mange  taare- 

vædede  Øjne  som  denne  Søndag  Aften.  Da  Distriktspræsident 
Henry  Løjborg  ydmygt  indledte  sin  Tale  med:  »Jeg  tænker 
paa  min  Mor  —  — «,  og  da  Missionspræsidenten  magtfuldt 
udtalte:  »De  skønneste  Ord,  jeg  kender,  er  disse  —  Jeg 
ved«,  da  var  hver  eneste  i  Kirken  parat  til  at  ofre  alt  for 
Evangeliet.  Kunde  man  blot  bevare  den  Begejstring! 

Mandag  var  Afskedens  Dag.  Den  indledtes  med  en  Andagt, 
hvortil  alle  Korets  Medlemmer  og  deres  Værtsfolk  var  kom- 
met. En  gribende  Højtidelighed,  som  sluttede  med  Bøn  for  de 
bortdragende  og  for  den  By,  som  blev  tilbage  paa  sin  fare- 
fulde og  udsatte  Post. 

Kl.  11.58  forlod  vore  kære  Gæster  Byen  for  at  vende  hjem. 
Ord  kan  ikke  udtrykke  den  Taknemlighed  og  Glæde,  vi  her 
i  Esbjerg  foler,  fordi  Københavns  Kor  vilde  komme  herover 
og  berige  vor  Konference.  De  gjorde  et  stort  Stykke-  Arbejde 
for  vor  Skyld,  og  vi  takker  dem  og  de  andre  tilrejsende.  Vi 
haaber,  vi  snart  igen  maa  faa  en  lignende  aandclig  Fest. 


For  os  Københavnere  var  denne  Rejse  til  Odense  og  Es- 
bjerg en  dejlig  Oplevelse.  Mange  Hilsener  overbragtes,  mange 
Venskaber  opfriskedes,  talrige  nye  Venskaber  stiftedes,  man- 
gen god  Gerning  øvedes,  mange  forsømte  Pligter  indhentedes 
i  disse  Dage.  To  smukke  symbolske  Handlinger  klargjorde 
maaske  mere  end  alt  andet  Samhørigheden  mellem  os 
Søskende.  Korets  Nedlæggelse  af  en  Blomsterhilsen  paa  Bro- 
der Marius  Løvendahls  Grav  og  Esbjerg  Bikubepigers  smukke 
Tanke  at  overrække  Bikubeleder  Anny  Breum  en  Buket  Blom- 
ster ved  Afrejsen. 

Lad  os  slutte  Referatet  med,  hvad  man  i  Esbjerg  mener  om 
Konferencens  Forløb: 

Ejnar  Nielsen:  »En  udmærket  og  god  Konference.« 

Niels  P.  Olsen:  »Konferencen  var  for  mig  en  af  de  smukke- 
ste Oplevelser.  Maatte  vi  faa  flere  saadanne.« 

Villiam  Pedersen:  »Offervilje,  Velvilje  og  Kærlighed  til 
Evangeliet  er,  hvad  denne  Konference  har  lært  mig.« 

Dagny  Nielsen:  »Konferencen  var  den  største  aandelige 
Fest,  vi  har  oplevet  i  vor  By.« 

D.  N.  og  J.  W.  S. 

Kvindelig  Hjælpeforenings  Hundrede- 
aarsjubilæumAi  Den  danske  Mission. 

Esbjerg:  Den  kvindelige  Hjælpeforenings  100  Aars  Jubilæum 
fejredes   i   Esbjerg  under  de  smukkeste  og  festligste  Former. 

Festligheden  indledtes  Søndag  den  15.  Marts,  idet  Kvinde- 
lig Hjælpeforening  overtog  Ledelsen  af  Møderne  paa  denne 
Dag.  —  Da  man  efter  at  være  budt  velkommen  af  en  Re- 
præsentant fra  Den  kvindelige  Hjælpeforening,  tiaadte  ind  i 
Salen,  lagde  man  straks  Mærke  til  de  mange,  smukke  Blomster, 
der  var  tilsendt  »Jubilaren«  i  Dagens  Anledning  fra  Søskende 
og  Venner.  Formiddagens  Møde  var  helt  igennem  præget  af 
den  Aand,  der  er  karakteristisk  for  Den  kvindelig  Hjælpe- 
forening;  og   mange   gode   Ord   lød   til   de   tilstedeværende. 

Søndag  Aften  Kl.  19,30  samledes  Søskende  og  Venner  til 
den  store  Gudstjeneste.  Denne  forløb  paa  den  smukkeste  og 
mest  lærerige  Maade.  Aftenens  Program  blev  udført  af  Med- 
lemmerne af  Den  kvindelige  Hjælpeforening  paa  nær  en  Solo 
af  Herr  Karl  Nielsen.  Dagen  var  helt  igennem  en  aandelig 
Fest,   der  tjener   Den   kvindelig   Hjælpeforening  til   Ære. 

Tirsdag  den  17.  Marts  afholdt  Kvindelig  Hjælpeforening  en 
stor  Banket  og  havde  ligeledes  hertil  samlet  en  stor  Skare 
af  Søskende  og  Venner.  Salen  og  Bordene  var  pyntet  i  Hjælpe- 
foreningens Farver.  Den  dejlige  Mad,  der  blev  serveret,  be- 
viste tydeligt,  at  Kvindelig  Hjælpeforening  ogsaa  er  sig  sit 
Ansvar  bevidst  paa  det  materielle  Omraade.  Ved  Bordet  var 
Ordet  frit,  og  Spøg  og  Alvor  skiftedes,  —  Efter  at  der  var 
blevet  budt  Velbekomme,  gik  Gæsterne  op  i  Fornøjelses- 
salen,  hvor  en  stor  Radiogrammofon  blev  sat  i  Gang,  og 
snart   svang  man  sig  muntert   til   Tonerne. 

Den  kvindelige  Hjælpeforenings  Bestyrelse,  der  her  i  Es- 
bjerg bestaar  af  Str.  Selma  Olsen,  Str.  Kristine  Jensen  og 
Str.  Kathrine  Nielsen,  fortjener  en  dybfølt  og  inderligt  ment 
Tak  for  deres  store  Arbejde  med  at  gøre  Fødselsdagen  saa 
lærerig  og  munter,  som  den  blev.  Tak!  D.N. 

Odense:  IOO  Aarsdagen  for  Kvindelig  Hjælpeforenings  Op- 
rettelse blev  fejret  paa  en  for  Foreningen  værdig  Maade.  Ved 
Mødet  Søndag  Aften  den    15.  Marts  talte  Søstrene  og  gav  et 

udmærket  Indblik  i  Foreningens  Historie,  Arbejde  saml  dens 
Idealer  og   Formaal. 

Paa  selve  Fødselsdagen,  som  blev  en  Festdag  helt  igen- 
nem, var  Foreningens  Medlemmer  og  Venner  samlede  til  en 
festlig  og  vel  tilberedt  Banket,  det  bestod  af  Flæskesteg  med 
Rødkaal   og   Citronfromage   til    Dessett. 

Blomster  og  Blomsterkurve  var  et  synligt  Bevis  for  Med- 
lemmernes Taknemmelighed  og  Paaskønnelse  saavel  for  selve 
Foreningens  som   for   Bestyrelsens   Arbejde. 

Fødselsdagsprogrammet  var  righoldigt  med  Sang  og  Musik 
og  bl.   a.   Skuespillet    »Ikke  af   Brød   alene«. 

Der  blev  sunget  til  Indledning  »I  Guds  Navn  vi  fejre  vil, 
glade   denne   Dag«    og  saaledes   blev  det.  A.M. 

Aarhus :  ioo  Aars  Jubilæet  fejredes  med  Møder  Søndag  den 
1 5."  Marts,  baade  om  Formiddagen  og  om  Aftenen  og  der 
blev   udført   et   ypperligt   Program. 

Selve  Jubilæumsdagen,  den  I  7.  Marts,  fejredes  ved,  at  Kirkens 
Medlemmer  var  samlet  til  en  stor  Jubilæumsmiddag  —  Suppe, 
Kød  i  Peberrodssauce  og  Kræmmerhuse.  Efter  Middagen  blev 
der  opført  et  smukt  Skuespil:  »Elsk  din  Næste!«  Ungdoms- 
foreningernes Præsident  overrakte  ved  denne  Festlighed  en 
Gave  til  Kommunelærer  Vigild,  fordi  denne  saa  mange  Gange 
havde  været  dem  behjælpelig.  Ældste  Richard  Nielsen  havde 
forfattet  en  Sang  til  Leiligheden,  som  blev  sunget.  Et  Digt 
af  Frk.  Withen  blev  oplæst.  Senere  paa  Aftenen  blev  der 
Anledning  til  knapt  et  Par  Timers  Dans,  og  alle  morede  sig 
storartet.  Alt  i  alt  en  Fest,  der  tjener  Søstrene  i  Den  kvin- 
delig Hjælpeforening  til  stor  Ære.  T.J.J. 
København:  Den  største  Begivenhed  i  Kirkens  Historie  i  Aar 
er  uden  Tvivl  Kvindelig  Hjælpeforenings  Hundredeaarsjubi- 
læum.  Dette  blev  fejret  her  i  København  ved  opbyggende  og 
interessante  Møder  Søndag  den  15.  Marts  under  Kvindelig 
Hjælpeforenings  Ledelse  samt  ved  en  stor  Banket  for  hele  Gre- 
nen paa  selve  Mindedagen,  Tirsdag  den    17.  Marts. 

Begge  Søndagsmøderne  bar  dybt  Præg  af  Kvindens  særlige 
Gerning  og  Mission  samt  Kvindelig  Hjælpeforenings  Arbejde 
i  det  forløbne  Aarhundrede.  Mange  gode  og  ypperlige  Taler 
blev  givet  [af  Grenens  Søstre,  og  de  tilstedeværende  lærte 
denne   Dag  rigtigt  at  forstaa,  hvad  denne  Kirkes  Kvinder  har 

ydet  for  Kirken  som  et  Hele  saavel  som  for  (Jens  enkelte 
Medlemmer.  At  Kvindelig  Hjælpeforening  ogsaa  er  elsket  og 
paaskønnet,  saa  man  tydeligt  Bevis  paa  her  under  Jubilæet. 
Ringe  var  de  Pengegaver  ikke,  der  blev  skænket  den  eller  de 
Blomsterbuketter,  der  blev  sendt  af  taknemlige  Søskende  og 
Venner. 

Som  i  Missionens  andre  Grene  blev  selve  Jubilæumsdagen 
fejret  med  en  stor  og  festlig  Banket,  hvori  der  deltog  150 
Personer,  Medlemmer  saavel  som  Venner.  Denne  Festlighed 
blev  afholdt  i  vor  store  Kirkesal,  der  var  smukt  pyntet  i  Dagens 
Anledning,  hvad  der  ogsaa  i  høj  Grad  gjorde  sit  til  at  bringe 
de  tilstedeværende  i  Feststemning.  Efter  den  fine  Middag,  der 
bestod  af  Flæskesteg  med  Rødkaal  og  Is,  blev  der  opført  et 
alvorligt  og  gribende  Skuespil  >Ikke  af  Brød  alene«,  bearbejdet 
til  Dansk  af  Str.  Eva  M.  Gregersen.  Alle  Rollerne  blev  spillet 
ualmindeligt  godt;  men  særlig  betaget  var  alle  af  Str.  Gre- 
gersens lille  6aarige  Søn  Roald,  der  udførte  sin  store  og  lange 
Rolle  forbløffende  godt.  —  Af  de  andre  udmærkede  Numre, 
der  i  Aftenens  Løb  blev  udført,  kan  nævnes  et  Par  Sange  af 
Kvindelig  Hjælpeforenings  Sangkor,  et  nyt  Sangkor,  der  er 
blevet  oprettet  i  Anledning  af  Jubilæet. 

Maatte  Mindet  om  disse  højtidelige  og  vidunderlige  Dage 
blive  bevaret  i  vor  Erindring,  saa  vi  aldrig  maa  glemme  at 
vise  vor  Kvindelig  Hjælpeforening  den  Tak  og  Paaskønnélse, 
som  vi  skylder  den  samt  at  hjælpe  den  med  at  opfylde  sin 
store  og  vigtige  Mission! 


INDHOLD: 

Tro    paa    Evangeliet   er   Midlet  Med  Københavns  Kor  til  Konfe- 

mod  Frygt  og  Sorg 57  rencen  i  Esbjerg 66 

Til  Mor 62  |    Kvindelig  Hjælpeforenings  Hun- 

Gør  det,  mens  Tid  er 63  dredeaarsjubilæumi  Den  dan- 

Ungdomsforeningerne 65  ske  Mission 70 


SKANDINAVIENS    STJERNE,  Organ   for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 

